ທ່ານ ທຣຳ ເອີ້ນການກ່າວຫາ ທີ່ວ່າ ຣັດເຊຍ ເກັບກຳຂໍ້ມູນຜູກມັດທ່ານນັ້ນ ເປັນເລື່ອງບໍ່ຈິງ
ທ່ານ Clapper ໄດ້ກ່າວ ໃນຖະແຫຼງການຂອງທ່ານວ່າ ປະຊາຄົມສືບລັບ ຍັງບໍ່ໄດ້ທຳການຊັ່ງຊາໃດໆວ່າ ຂໍ້ມູນດັ່ງກ່າວ ແມ່ນເຊື່ອຖືໄດ້.
ຜູ້ອຳນວຍການອົງການສືບລັບ ສະຫະລັດ ທ່ານ James Clapper ໄດ້ກ່າວໃນວັນພຸດ ວານນີ້ວ່າ ທ່ານໄດ້ບອກປະທານາທິບໍດີທີ່ຖືກເລືອກ ໃໝ່ທ່ານ Donald Trump ວ່າປະ ຊາຄົມສືບລັບບໍ່ໄດ້ສ້າງເອກະສານທີ່ປະກອບມີການອ້າງວ່າ ຣັດເຊຍ ໄດ້ລວບລວມຂໍ້ມູນ ທີ່ພະຍາຍາມຜູກມັດທ່ານ ທຣຳ ໂທລະພາບ CNN, ເຊິ່ງເປັນອົງການຂ່າວທຳອິດທີ່ໄດ້ລາຍງານການກ່າວຫາທີ່ບໍ່ຖືກຢືນ ຢັນເທື່ອນີ້ໃນວັນອັງຄານທີ່ຜ່ານມາ, ບໍ່ໄດ້ໃຫ້ຂໍ້ມູນເພີ່ມເຕີມ ກ່ຽວກັບ ຂໍ້ມູນການຜູກມັດນີ້ ແຕ່ເວັບໄຊສື່ມວນຊົນດິຈິຕອລ BuzzFeed ໄດ້ລົງຂ່າວທາງອອນລາຍ ໃນສິ່ງທີ່ພວກ ເຂົາເຈົ້າໄດ້ກ່າວວ່າ ເປັນເອກະສານທີ່ມີການກ່າວຫາວ່າລັດຖະບານຂອງ ຣັດເຊຍ ໄດ້ ມາເປັນເວລາຫຼາຍປີແລ້ວ ທ່ານ Clapper ໄດ້ກ່າວໃນຖະແຫຼງການຂອງທ່ານວ່າ ປະຊາຄົມສືບລັບຍັງບໍ່ໄດ້ທຳການ ຊັ່ງຊາໃດໆວ່າ ຂໍ້ມູນດັ່ງກ່າວແມ່ນເຊື່ອຖືໄດ້, ແລະ ທ່ານໄດ້ກ່າວເນັ້ນຕໍ່ທ່ານ ທຣຳ ວ່າ ທ່ານບໍ່ເຊື່ອວ່າມັນຖືກຮົ່ວໄຫຼອອກສູ່ສື່ມວນຊົນໂດຍແຫຼ່ງຂ່າວສືບລັບ ທ່ານ Clapper ໄດ້ເວົ້າວ່າ ມັນແມ່ນສ່ວນໜຶ່ງໃນໜ້າທີ່ຂອງທ່ານທີ່ຈະຮັບປະກັນວ່າ ບັນ ດາຜູ້ກຳນົດນະໂຍບາຍ ໄດ້ເຫັນພາບລວມໂດຍເຕັມ ເທົ່າທີ່ເປັນໄປໄດ້ກ່ຽວກັບເລື່ອງນີ້ ເຊິ່ງມັນອາດຈະສົ່ງຜົນກະທົບຕໍ່ຄວາມປອດໄພແຫ່ງຊາດ ທ່ານ ທຣຳ ໄດ້ຮັບໃຈຄວາມຂອງຂໍ້ມູນທີ່ຍັງບໍ່ທັນໄດ້ຮັບການຢືນຢັນສອງໜ້າໃນວັນສຸກ ທີ່ຜ່ານມາ, ເວລາທ່ານໄດ້ຮັບລາຍງານສະຫຼຸບຫຍໍ້ ກ່ຽວກັບ ການກ່າວຫາທີ່ວ່າ ຣັດເຊຍ ແຊກແຊງເຂົ້າໃນການເລືອກຕັ້ງປະທານາທິບໍດີ ສະຫະລັດ ເຊັ່ນກັນ ປະທານາທິບໍດີ ບາຣັກ ໂອບາມາ ກໍໄດ້ຮັບຂໍ້ມູນດຽວກັນໃນລະຫວ່າງການລາຍງານໃນວັນພະຫັດທີ່ຜ່ານ ມາ ທ່ານ ທຣຳ ໄດ້ປະຕິເສດ ຕໍ່ການກ່າວອ້າງດັ່ງກ່າວດ້ວຍຄວາມໂກດແຄ້ນ ໃນລະຫວ່າງ ກອງປະຊຸມຖະແຫຼງຂ່າວ ໃນຖານະປະທານາທິບໍດີທີ່ຖືກເລືອກໃໝ່ໃນວັນພຸດວານນີ້ ທ່ານກ່າວວ່າ ທະນາຍຄວາມຂອງປະທານາທິບໍດີທີ່ໄດ້ຮັບເລືອກໃໝ່ ທ່ານ Michael Cohen ກ່າວຕໍ່ພວກນັກຂ່າວວ່າ ການກ່າວຫາ ຢູ່ໃນເອກະສານນັ້ນແມ່ນບໍ່ຖືກຕ້ອງ ແລະໄດ້ເສກສັນປັ້ນແຕ່ງຂຶ້ນເພື່ອມຸ່ງຮ້າຍຕໍ່ທ່ານ ທຣຳ